হন্দোকপগী থৌরম–পরিংসি হেন্না মওং–মরিল তাহন্নবা এন.তি.এম.না খোঙথাং খরা ইন্দুনা চতলি৷ মখোয় অদুদি হন্দোক্কদবা লাইরিকশিং খঙদোকপা, খঙদোক্লবা লাইরিকশিংগী ইন্টলেকচুএল প্রোপর্টি রাইতশিং (আই.পি.আর.) ফংনবা হোতনবা, ভারতকী লোনশিংগী লৈরিবা ফোঙদোক্লোয়শিংগা পাউ ফাওদোক্নবা অমসুং ভারতকী লোনশিংগী লৈরিবা ইডিটোরিয়ল সপ্পোর্ত গ্রূপশিংগী লমজীং মখাদা হন্দোক্লবা লাইরিকশিংদু রিভ্যূ তৌহনবনি৷ হন্দোক্লবা লাইরিকশিংবু রিভ্যূ তৌবসি তোঙান তোঙানবা তাঙ্কক অনীরক থোক্না পায়খতলি৷ হন্দোক্লোয় অদুনা মহাক্না হন্দোক্কদৌরিবা লাইরিক অদুগী অহৌবগী লামায় তরা হান্না হন্দোক্তুনা মদুবু অহানবা তাঙ্কক্কী ওইনা রিভ্যূ তৌহন্নবা অমসুং এপ্রুভেল ফংনবগীদমক এন.তি.এম.দা পীশিনগদবনি৷ হন্দোক্লবা লাইরিক অদুগী অপুনবা মেনুষ্ক্রিপ্ত অদু পীশিল্লবা তুংদা অরোয়বা রিভ্যূ তৌই৷ মসিগুম্বা মখলগী তাঙ্কক নাইনা তৌবা রিভ্যূ অসিনা হন্দোক্লিবা থবক অদুগী মগুন লেপ্পদা অচৌবা মতেং ওই৷